**Pacifička vremenska zona** (engl.  ili skraćeno *PT*) označava standardno vrijeme koje odstupa za osam sati unazad (UTC−8) od koordiniranog svjetskog vremena. Standardno vrijeme u ovoj vremenskoj zoni se zasniva na srednjem solarnom vremenu 120. zapadnog meridijana Grinvičke opservatorije. Kada se koristi ljetno računanje vremena, vremenski pomak zone je UTC−7, te se u to vrijeme zasniva na srednjem solarnom vremenu 105. zapadnog meridijana Grinvičke opservatorije.

U Sjedinjenim Američkim Državama i Kanadi, ova vremenska zona se naziva **Pacific Time Zone** (**PTZ**). Tačnije, koriste se specifične oznake **Pacific Standard Time** (**PST**) (sh. *Pacifičko standardno vrijeme ili PVZ*) - **Pacific Time** (**PT**) (sh. *Pacifičko vrijeme ili PV*) kada se koristi standardno računanje vremene (od pozne jeseni to ranog proljeća) i oznaka **Pacific Daylight Time** (**PDT**) (sh. *Pacifičko ljetno vrijeme*) - **Mountain Time** (**MT**) (sh. *Planinsko vrijeme*) kada se koristi ljetno računanje vremena (od ranog proljeća do poznog ljeta). Većina Kanade koristi ljetno računanje vremena. Vremenska zona UTC−8 se u Meksiku još naziva ***Northwest Zone*** (sh. *Sjeverozapadna zona*) te ostaje sinhronizovana sa ljetnim računanjem vremena Pacifičke vremenske zone.

Najveći grad Pacifičke vremenske zone se nalazi u SAD-u i to je Los Angeles (u saveznoj državi Kaliforniji); metropolitansko područje Los Angelesa je samim tim najveće u ovoj vremenskoj zoni.

Ova vremenska zona je jedan sat unaprijed Aljaške vremenske zone, jedan sat iza Planinske vremenske zone, dva sata iza Središnje vremenske zone i tri sata iza Istočne vremenske zone.

SAD
---

Sljedeće savezne države (ili područja) koriste ovu vremensku zonu:

* Kalifornija
* Washington
* Oregon – cijela savezna država osim većine okruga Malheur na granici sa saveznom državom Idaho (linija razgraničenja ide kroz jugoistočni ugao grada 35 J, rang 37 I i leži na procjenjenoj geografskoj širini 42.4507448 S)
* Nevada – cijela savezna država osim graničnog grada West Wendover (blizu savezne države Utah) koji koristi Planinsku vremensku zonu. Gradovi Jackpot, Jarbidge, Mountain City i Owyhee koriste Planinsku vremensku zonu zbog svoje blizine i jačih veza sa obližnjim gradovima savezne države Idaho, iako su geografsko bliži Pacifičkoj vremenskoj zoni.
* Sjeverni dio savezne države Idaho – sjeverno od rijeke Salmon.

Grad Hyder u Aljasci službeno koristi Aljašku vremensku zonu. Međutim, većina grada koristi Pacifičku vremensku zonu zbog jakih veza sa obližnjim gradom Stewart u Britanskoj Kolumbiji koji korisiti Pacifičku vremensku zonu. USPO (United States Post Office, sh. *Poštanska služba SAD-a*) isključivo koristi Aljaško vrijeme.

Kanada
------

Pacifička vremenska zona u Kanadi obuhvata većinu Britanske Kolumbije (osim autoputa 95, koridora i dijelova oko mosta Tumbler, Fort St. Johna, Dawson Creeka i gradova Golden i Creston, cijeli Yukon i Tungsten, Sjeverozapadne teritorije.

Meksiko
-------

Cijela savezna država Baja California koristi Pacifičku vremensku zonu u Meksiku.

Ljetno računanje vremena
------------------------

Tokom 2006. godine, lokalno vrijeme (PST, UTC−8) se mijenjalo na ljetnu varijantu računanja vremena (PDT, UTC−7) sa 2:00 na 3:00 po lokalnom vremenu prve nedjelje aprila, te se vraćalo sa 2:00 na 1:00 po lokalnom vremenu posljednje nedjelje oktobra.

Kao rezultat akta o energetskom korištenju 2005. godine, u SAD-u se od 2007. godine vrijeme počelo mijenjati sa PST na PDT sa 2:00 na 3:00 po lokalnom vremenu druge nedjelje marta, te se vrijeme vraća na standardno računanje sa 2:00 na 1:00 po lokalnom vremenu prve nedjelje novembra. Kanadske provincije i teritorije koje koriste ovo vrijeme su zasebno usvojile ove datume od oktobra 2005. godine pa do februara 2007. godine. Dio Meksika, počevši od 2010. godine, koristi nove produžene datume. Međutim, veći dio Meksika i dalje koristi stare datume.

Vanjske veze
------------

* Službeno SAD vrijeme u Pacifičkoj vremenskoj zoni Arhivirano 2014-10-16 na Wayback Machine-u
* Službena vremena u Kanadi
* Karta svjetskih vremena Arhivirano 2015-12-24 na Wayback Machine-u
* Karta vremenskih zona u SAD-u
* Historija vremenskih zona SAD-a i UTC pretvaranje Arhivirano 2011-08-08 na Wayback Machine-u
* Karta vremenskih zona Kanade